Dominik Pleva

Umenie výrečnosti

(ukážka)

Praktický sprievodca na zlepšenie vyjadrovania a prednesu

2014

Autorské práva

Umenie výrečnosti napísal © Dominik Pleva, MMXIV; Obálka: © Dominik Pleva, MMXIV; Vydavateľ elektronickej knihy: © Druska Books; Fotky pochádzajú zo serverov FreeDigitalPhotos.net a iStockPhoto.com.

Všetky práva vyhradené. Nijaká časť tejto knihy nesmie byť reprodukovaná, uchovávaná v rešeršných systémoch alebo prenášaná akýmkoľvek spôsobom vrátane elektronického, mechanického, fotografického či iného záznamu bez predchádzajúceho písomného súhlasu autora, respektíve vydavateľa.

ISBN: 978-80-89646-62-3

O knihe

Veľa ľudí číta knihy. Niektorí z donútenia, iní pre zábavu. Sú aj takí, ktorí si chcú zlepšiť slovnú zásobu. Čítajú a čítajú dúfajúc, že niečo sa zmení, no akoby to nemalo žiadny účinok.

Sme schopní zapamätať si množstvo nových slov, ale keď príde na to, aby sme ich použili, často máme problém.

Prečo je to tak?

Je to podmienené tým, že naša slovná zásoba sa delí na dve časti:

Aktívnu

Pasívnu

Tieto dve časti sú veľmi rozdielne.

Pasívna slovná zásoba je ako nákladné auto. Zmestí sa doň veľa (je približne 6x krát obsiahlejšia) a funguje pomaly (2-5 sekúnd na vybavenie 1 slova).

Aktívna slovná zásoba sa dá prirovnať k športovému autu. Je rýchle (vybaviť si jedno slovo trvá niekoľko milisekúnd), ale s malým priestorom – zásoba priemerného človeka sa pohybuje v rozmedzí 3-10 tisíc slov.

Pre koho je ekniha Umenie výrečnosti?

Rozhodne nie je určené pre každého. Je pre ľudí, ktorí sú rozhodnutí zobrať veci do vlastných rúk. Pre tých, ktorí majú odvahu niečo so svojím životom robiť a sú ochotní investovať čas a úsilie na zlepšenie svôjho vyjadrovanie a prednesu.

Umenie Výrečnosti je 30 dňový súbor cvičení na rozvoj aktívnej slovnej zásoby a zlepšenia prednesu.

Kniha je rozdelená na dve časti:

teoretickú, v ktorej sa dozvieš základné informácie a rady na zlepšenie tvojho prednesu

praktickú, ktorou budeš rozvíjať svoje schopnosti pomocou pripravených cvičení

Ako používať túto eknihu

Eknihu Umenie výrečnosti pokladám za jedinečný projekt práve vďaka priamosti, ktorou som ju písal. Nenájdeš tu žiadne zbytočné omáčky.

Určite ťa zaujíma, ako s ňou máš narábať a čo ti prinesie najväčší úžitok.

V knihe nájdeš 30 cvičení.

Optimálne je absolvovať každý deň jeden pracovný list.

Pracovné listy sú rozdelené na 4 typy miešajúce rôzne úlohy na rozvoj aktívnej slovnej zásoby. Každá úloha je rovnako dôležitá a pre tvoje zlepšenie nutná. Nech ťa ani nenapadne niečo vynechať!

Pamätaj na 4 najčastejšie chyby pri rozprávaní a pracuj na ich oprave.

Teraz sa pozrieme detailnejšie na vybrané typy cvičení. Vysvetlím ti ich význam a ukážem ti správne prevedenie.

1. Čo vidíš na obrázku?

Príklad

Na obrázku sa nachádza päť fliaš. Každá z nich je naplnená až po okraj farebnou tekutinou. Spodná časť fotografie je odrezaná, takže neviem povedať, čo sa v nich nachádza, no trochu to pripomína siropové vody. Fľaša vľavo by kľudne mohla byť s jahodovou príchuťou…

Cieľom tohto cvičenia je zlepšiť tvoje opisovacie schopnosti. Tie využiješ napríklad, keď budeš niekomu vysvetlovať cestu, kam sa má dostať, alebo opisovať nejakú udalosť, či rozprávať príbeh.

2. Tvoja téma na dnešný deň

Ranné rituály

Príklad

Roman každé ráno vstáva o piatej. Ešte skôr než vôbec výjde slnko. Okamžite skočí na rovné a zalieva si kávu. Vždy presne dve lyžičky kávy, jeden cukor a doliať mliekom. Pred dverami ho čakajú noviny položené na rohožke. Takto vybavený sa usalaší do svojho kresla a štartuje svoj mozog do nového dňa…

Cvičenie „Téma na dnešný deň“ je podobné predchádzajúcej úlohe. Odlišnosťou je, že namiesto pozerania sa obrázok, si musíš celú tému predstaviť. Výborne sa to hodí, keď potrebuješ opísať situáciu, alebo ju vysvetliť.

3. Vysvetli vlastnými slovami (vytvor definície)

Príklad

Džús: nápoj vyrobený z čerstvo odšťaveného ovocia, alebo zeleniny.

Investor: osoba, ktorá financuje, alebo inak podporuje projekt.

Tma: stav, v ktorom nikto nič nevidí.

Určite si už nieked počul rozprávať človeka, ktorý neustále používal cudzie výrazy a akoby sa snažil zapôsobiť na svojich poslucháčov. Faktom je to, že väčšina ľudí si z takého prejavu zoberie minimum. Preto toto cvičenie.

Kedykoľvek budeš schopný vysvetliť pojem aj pre tých, ktorí mu nerozumejú.